آذربايجاندا سووئت حاکيميتي اوغروندا موباريزه‌ ائدن پارتييا خاديمي علی‌حیدر قارايئو نشر ائتديگي ساتيريک درگیلرله "ملا نصر الدين"-ين قزئته‌چیلیک مکتبينه تزه روح و طراوت گتيردي. 1918-جي ايل سئنتيابرين 24-ده تيفليس ده اونون رئداکتورلوغو ايله "تارتان-پارتان" درگیسي‌نين بيرينجي نؤمره‌سي چاپدان چيخميشدير. وسايتين اولماماسي اوزوندن بيرينجي نؤمره‌دن سونرا داوام ائده بيلمه‌ين بو درگی قارشيسينا بؤيوک مقصدلر قويموشدو. "مقصديميز" آدلي باش مقاله‌ده بو باره‌ده ايشاره‌لر واردير. درگیدا "حکيم نون-ي صغير" ايمضاسي ايله "شاعير" آدلي حئکايه‌سي وئريلميشدير. همين حئکايه "ميرزه صفر"-اين ايلک واريانتيدير. درگیده شئعير، خاريجي خبرلر، ائلانلار، آخيرينجي خبرلر باشليغي آلتيندا ساتيريک يازيلار درج اولونموشدور.